Ակնյայտ է, որ առաջիկայ խորհրդարանական ընտրութիւնների քարոզարշաւում Արցախի հարցը լինելու է ամենաառանցքային հարցերից մէկը, եւ յաջողութիւն ակնկալող որեւէ քաղաքական ուժ չի կարողանայ շրջանցել այն: Ղարաբաղի` թւացեալ նիրհում յայտնւած հարցը կրկին «արդիականացաւ» նախ` Փաշինեան-Ալիեւ «պատահական» շփումի, ապա նաեւ ամերիկացի բարձրաստիճան պաշտօնեաների, մեղմ ասած, աղմկայարոյց յայտարարութիւններից յետոյ: